આપણી સમાજ-વ્યવસ્થામાં ગુનાખોરી એ જૂનાં દૂષણો પૈકીનું એક દૂષણ છે. ઘણાં કુટુંબો અને સમાજમાં ગુનાખોરીનું જ વાતવરણ હોય છે, તેને કારણે એ બાળક ગુનાખોરીમાં સરળતાથી પ્રવેશી જાય છે. રવિશંકર મહારાજના "માણસાઈના દીવા નામના પુસ્તકમાં એવા ઉલ્લેખો જોવા મળે છે કે ચોક્કસ જ્ઞાતિઓમાં ચોરી, લૂંટ કરવી તે તેમની શરૂઆતનો ભાગ ગણવામાં આવતો અને કોઈક કુટુંબમાં તો તેમની આ પ્રવૃત્તિને લગ્નનો દરજ્જો પણ ગણવામાં આવતો. આ રીતે ચોરીનું દૂષણ બાળકને તેમના કુટુંબમાંથી પ્રાપ્ત થઈ જતું. ઘણા વ્યવસાયી ચોરો પોતાના બાળકોને આ અંગેની સીધી કે આડકતરી ટ્રેનિંગ પણ આપતા હોય છે. આમ બાળકોમાં ગુનાખોરીનો પ્રવેશ જલદીથી થાય છે.